|  |  |
| --- | --- |
|  |  **SCR****Specialcenter Roskilde** |

**Bestyrelsesmøde for SCR Kommunikation**

Den 27. april 2023 kl. 16.00-18.00

**Referat**

**Mødet blev afholdt i mødelokalet i kælderen på Elisagårdsvej**

**Til stede:** Ditte Søbæk Johansen, Birthe K. Vinner Nielsen, Birgitte Baktoft, Anders Fransson, Nils Bo Hermansen, Eskild Petersen, Karen Munk og Gitte Pedersen (referent).

**Afbud:** Maria Kongsaa og Lisbeth Jensen

**Ad 1. Godkendelse af dagsorden.**

Dagsorden godkendt.

**Ad 2. Faglig præsentation.**

*SCR’s tilbud til voksne med psykiatriske lidelser v/ talekonsulent Lene Lykkebo*

Tak til Lene for præsentationen af Kommunikations tilbud til voksne med psykiatriske lidelser. Lenes slides sendes ud sammen med referatet. Der er et link til en lille film, som sættes med i referatet.

Link til film: https://[Film med borger](https://youtu.be/PIypygOz_HA)

**Ad 3. Vedtægter**

*Skole- og børneudvalget har sendt Vedtægter for SCR Kommunikation i høring. Bestyrelsen skal vedtage høringssvar (høringsmaterialet og udkast til høringssvar var udsendt sammen med dagsorden)*

Bestyrelsen vedtager og underskriver udkastet til høringssvar. Eskild sørger for, at det sendes til forvaltningen.

**Ad 4. Økonomi**

*Gennemgang af prognose (tidligere udsendt)*

Der var inden mødet fremsendt en oversigt over det forventede forbrug for år 2023.

Eskild fortæller, at udgifterne til hjælpemidler forventes at blive mindre end det oprindelige budget. Der er her skelet til 1. kvartals opgørelse. Dette vil give et forventet mindre overskud ved årets udgang. Udgiften til hjælpemidler følges tæt hver måned.

Eskild fremlægger herudover en oversigt omhandlende udgifterne til hjælpemidler i årene 2015 til 2022.

Debat om hjælpemidler.

Bestyrelsen tager prognosen til efterretning.

**Ad 5. Meddelelser fra ledelsen**

1. *Hjælpemiddelforbrug de seneste syv år*

Eskild fremlagde under pkt. 4 en oversigt omhandlende udgifterne til hjælpemidler i årene 2015 til 2022.

1. *Tidsregistrering*

Vi er i gang med et projekt for at kvalitetsforbedre vores egen tidsregistrering, således at alle konsulenter får en individuel feedback på registreringen af 1. kvartal 2023. Vi vil også gerne sikre at journalsystemet fungerer efter hensigten i tidsregistreringen, og vi har samtidig også fået flere nye medarbejdere, som skal have god oplæring. Ditte og Karen fortæller begge, at de er glade for projektet, da det, at vi tidsregistrerer, netop er grundlaget for vores abonnementsordning, som er en smidig arbejdsgang i det daglige.

1. *Høreapparater*

Region Sjælland skulle have indkaldt til et samarbejds-/styregruppemøde tilbage i efteråret, men der er stadig ikke kommet invitation. Selve opgaven kører meget fint her i huset, og de tildelte midler svarer fint overens med opgavernes omfang. Lille debat om bestyrelsen kan byde ind med noget i den forbindelse sammen med de to andre kommunikationscentre’s bestyrelser.

Karen fortæller, at det daglige samarbejde med Regionen og driften med høreapparatsjusterings­op­gaven fungerer rigtig fint.

Gitte fortæller herudover, at vi her på Kommunikation har fået anerkendelse fra Ejendomsservice, fordi Kommunikation har sparet på varmen og energiudgifterne henover vinteren.

Eskild fortæller, at det i lighed med tidligere år er ved at være tid til valg af brugerrepræsentant til bestyrelsen. Valget afholdes d. 15. juni 2023 kl. 16.00 og med virkning fra 1. august 2023. Eskild sender invitation ud.

**Ad 6. Meddelelser fra byråd**

Birgitte Baktoft fortæller, at budgetarbejdet går i gang i næste uge. Der ventes besparelser bredt omkring.

Der var byrådsmøde i går, og der kommer en ny lokalplan for Københavnsvej i høring.

**Ad 7. Meddelelser fra organisationer og brugere**

Birthe har ikke noget I dag.

Anders fortæller, at der har været generalforsamling I Roskilde DH.

Nils Bo har ikke modtaget nogen henvendelser fra brugere af Kommunikation.

Dansk Blindesamfunds Førerhundeordning er blevet IGDF certificeret.

**Ad 8. Meddelelser fra medarbejdere**

Ditte fortæller, at Synsrådgivningen har startet et nyt kursustilbud – livsomstillingskursus – som løber over fem gange. Enighed om, at det ville være fint, hvis voksensynskonsulenterne kunne holde et oplæg for bestyrelsen om tilbud til voksne med synshandicap.

Vi har et lille afgrænset område ude på p-pladsen – kaldet Oasen - hvor der er lidt flethegn om et borde/bænkesæt og med lidt blomster omkring. Det er taget godt i brug nu.

Karen fortæller, at Anja og høreteamet onsdag var til foredrag på Bremen teater, hvor Center for Døve havde arrangeret ’shorttalks’ fra 5 unge døve og efterfølgende paneldebat med relevante interessenter på området. Foredraget handlede om det at være ung og have et hørehandicap. En meget fin oplevelse.

I dag har der været afholdt en sundhedsformiddag arrangeret af HMU i Skole- og børneforvaltningen, hvor Karen og Eskild deltog.

I sidste uge var der flere konsulenter afsted på en konference om commotio (hjernerystelse). Det var en rigtig god konference og et godt bidrag til det tværlige samarbejde, der er i huset om borgere med commotio.

**Ad 9. Eventuelt**

Nils Bo fortæller, at forholdene er lavet om på Køge universitetshospital. Der er ikke taget tilstrækkelig højde for tilgængeligheden.

Birthe fortæller, at hun er i gang med at skrive en ny bog der hedder ”Nisserne der skal til fest”. En bog målrettet til børn på 3-6 år, hvor der er en masse sange med tekster i samt nogle rigtig gode billeder. Bogen udkommer til september.

**Næste bestyrelsesmøde er torsdag d. 14. september 2023 kl. 16-18 på Elisagårdsvej.**

Kommende møder i 2023:

* Torsdag d. 14. september
* Mandag d. 23. oktober
* Mandag d. 11. december (+ julefrokost)

… alle kl. 16-18